**Priznanje KS Ljubno**

PGD Ljubno ima imenovano komisijo za mladino. Sestavljajo jo mentorji Teja Markelj, Tia Brejc, Matija Gros, Erik Šolar in Tilen  Pogačnik. Njihova primarna skrb je delo z gasilsko mladino. Trenutno ima društvo aktivnih 21 pionirjev, mladincev in pripravnikov. Delo zajema različna področja delovanja, kot so priprave in udeležba na gasilskih tekmovanjih, organizacija izletov, letovanje gasilske mladine in druženje ob različnih priložnostih. Dejavnost dela z mladino se je v zadnjih letih povečala, posledično se je povečal interes otrok za pridružitev gasilskim vrstam. Za vse to so zaslužni predvsem mentorji mladine, ki se ukvarjajo z njimi. Med mentorji in mladino se je predvsem pri najmlajših vzpostavila prijateljska vez in posledično vsi radi obiskujejo srečanja v gasilskem domu. V zadnjem obdobju so se vrstili uspehi na tekmovanjih tako zveznem kot  regijskem nivoju. V letošnjem letu so prvič organizirali občni zbor za mladino in se srečali ob zaključku tekmovalnega obdobja na druženju pred gasilskim domom, v jeseni pa planirajo organizacijo izleta v Park vojaške zgodovine v Pivki.